LIGJI Nr. 03/L-215 PËR QASJE NË DOKUMENTE PUBLIKE/12

Neni 21 Pagesat për qasje në dokumente zyrtare 1. Shikimi i dokumenteve zyrtare në objektet e institucionit publik është pa pagesë, duke mos ndaluar caktimin e tarifave për shërbimet e ndërlidhura të ofruara nga arkivat dhe muzetë. 2. Një tarifë mund t’i ngarkohet kërkuesit për kopje të dokumentit, e cila është e arsyeshme dhe nuk mund të tejkalojë shpenzimet e vërteta të riprodhimit dhe furnizimit të dokumentit. 3. Tarifat për shpenzimet e prodhimit dhe dërgimit të kopjes së dokumenteve rregullohen me akt nënligjor të nxjerrë nga ministria përkatëse për financa dhe janë unike për të gjitha institucionet publike. 4. Tarifat e ngarkesave duhet të publikohen. Neni 22 Mbajtja e evidencës zyrtare 1. Institucioni publik është i obliguar, që të udhëheq evidencën zyrtare dhe të rregullt, në formë të regjistrit ose ngjashëm, përkitazi me kërkesat, veprimet, procedurat dhe vendimet, lidhur me realizimin e të drejtave të personave fizik dhe juridik, në qasje në dokumente dhe informata zyrtare. 2. Mënyra e instituimit, përmbajtjes dhe elementeve të tjera relevante të udhëheqjes së evidencës, rregullohet më hollësisht me dispozita nënligjore nga Qeveria e Republikës së Kosovës. KREU VII DISPOZITAT KALIMTARE DHE PËRFUNDIMTARE Neni 23 Mbrojtja e të dhënave personale Deri në hyrjen në fuqi të Ligjit për mbrojtjen e të dhënave personale, institucionet mund të lëshojnë të dhëna të tilla vetëm në bazë të pëlqimit të mëparshëm dhe të qartë të personit në fjalë. 12